AS Merko Ehitus

AS Merko Ehitus on aastal 1990 asutatud valdusettevõte, mis haldab kontserni kuuluvaid ehitus- ja kinnisvaraarendusettevõtteid. Kontsern tegutseb peamiselt Eesti, Läti, Leedu ja Norra turul. Merko Ehituse tütarettevõte Merko Ehitus Eesti on suurima käibega ehitusettevõte Eestis. Merko Ehitus on ehitanud peatöövõtjana Eestis näiteks Sikupilli kaubanduskeskuse, Radisson SAS hotelli, Haabersti Citymarketi, Norde Centrumi, Viru Keskuse, hotelli Tallink City, Sõpruse Ärimaja, Tallink SPA & Conference hotelli, Nordic Hotel Forumi, Viru Vangla, Solarise Ärikeskuse, Tallinki büroohoone, Ämari lennubaasi rajatisi, Tondiraba jäähalli ja Hilton Tallinn Park Hotelli. Lätis on ehitatud Hansabanka (tänane Swedbank) peahoone Riias ja Riga Arena. Leedus on ehitatud suurematest objektidest Šiauliai kaubanduskeskus ja Panorama kaubanduskeskus. Merko Ehituse suuromanik on Toomas Annus talle kuuluvate ettevõtete kaudu. 5. novembril 1991 toimub AS EKE Merko asutamiskoosolek. 1994. aastal tehti algust elamuehitusliku kinnisvaraarendusega. 1995. aastal sai AS EKE Merko üheks suuremaks ehitusettevõtteks Eestis. 1996. aastal võeti kasutusele ärinimi AS Merko Ehitus. 22. juulil 1997 noteeriti Merko Ehituse aktsiad Tallinna Väärtpaberibörsi põhinimekirjas, 2020. aastatel on ettevõtte aktsiad noteeritud börsil Tallinna börsil. 1998. aastal omandati enamusosalus tütarettevõtetes UAB Merko Statyba (100%) Leedus ja SIA Merks (100%) Lätis. 2001. aastal omandati 100% osalus Tallinna Teede AS-is. 2009. aastal loodi AS Merko Infra. 2016. aastal omandati 56% osalus Norra ehitusettevõttes Peritus Entreprenør AS. 2021. aastal omandas AS Merko Ehitus Eesti 35% osaluse ASis Connecto Eesti. Merko Ehituse suurimad konkurendid Eesti ehitusturul on Nordecon AS, Nordecon Betoon OÜ, Osaühing Mapri Ehitus ja AS YIT Eesti. Infrastruktuuri ehituste turul on üks suuremaid konkurente AS TREV-2 Grupp. AS Merko Ehitus aktsiad on alates 22. juulist 1997 noteeritud Tallinna Väärtpaberibörsi põhinimekirjas. Alates 1. augustist 2008 on aktsiad noteeritud Tallinna börsi põhinimekirjas. Tallinna börs on Nasdaq Balti börsi osa. Merko Ehituse aktsia lühinimi Tallinna börsil on MRK1T. Merko ehitusel on noteeritud 17 700 000 aktsiat. 2021. aasta 31. detsembri seisuga on Merko Ehitusel 9309 aktsionäri (+65% võrreldes aasta varasemaga). 2021. aastal oli Merko Ehitus kauplemisaktiivsuselt Nasdaq Balti börsi suuruselt 9. ettevõte. 2022. aasta 25. mai seisuga on Merko Ehituse turuosa (turuväärtus) 279 miljonit eurot, millega oldi Nasdaq Balti börsi suuruselt 11. ettevõte. 2021. aastal suurenes ettevõtte turuväärtus 61%. "Merko Grupi koduleht - Merkost". Vaadatud 1.08.2021. "Juriidiliste isikute statistika - Ehitusettevõtted". teatmik.ee. (põhitegevusala alusel). Vaadatud 26.05.2022. "Merko ajalugu". Vaadatud 1.08.2021. "Teatmik.ee andmebaasi ehituse valdkonna põhitegevusalaga ettevõtete statistika". Vaadatud 26.05.2022. "Merko Ehitus Nasdaq Balti börsil". Vaadatud 1. august 2021. "VÄÄRTPABERI INFORMATSIOON". Vaadatud 26.05.2022. "Auditeeritud majandusaasta aruanne 2021". 7. aprill 2022. "Balti reguleeritud turg". Vaadatud 26.05.2022. "BÖRSIETTEVÕTETE AKTSIARAAMATUD - Merko Ehituse aktsia". Vaadatud 9.05.2022. "Dividendid ja muud väljamaksed". Vaadatud 26.05.2022. Valdusettevõtte koduleht (vaadatud 09.02.2013)